Diari Oficial de la Generalitat Valenciana


Sumari del DOGV 386, del 02-06-1986 (1986/806363)

ORDRE de 7 de maig de 1986, de la Conselleria d'Economia i Hisenda, per la qual s'acorda la desafectació d'una parcel.la de 1.000 m2 dels terrenys que la Conselleria d'Agricultura i Pesca posseeix a Utiel, on es troben installades les unitats del Centre de Capacitació Agrària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   386

Data del DOGV
:   02-06-1986

Secció del DOGV
:   ALTRES DISPOSICIONS

Número del document
:   1986/806363


Data del document
:   07-05-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1986, de la Conselleria d'Economia i Hisenda, per la qual s'acorda la desafectació d'una parcel·la de 1.000 m2 dels terrenys que la Conselleria d'Agricultura i Pesca posseix a Utiel, on es troben instal·lades les unitats del Centre de Capacitació Agrària.  
Segons el Reial Decret 3533/1981, de 29 de desembre, hom transferí a la Generalitat Valenciana el Centre de Capacitació i Extensió Agrària d'Utiel, amb una superfície total de 3.800 m2.   
Per Decret del Consell de 20 de desembre de 1982, hom acorda l'afectació d'aquest Centre a la Conselleria d'Agricultura i Pesca.   
Pel titular d'aquesta Conselleria s'ha sol·licitat la segregació i desafectació d'una parcel·la de 1.000 m2, per no considerar-la necessària per al desenvolupament de les seues competències, i que aquesta siga afectada a la Conselleria de Cultura, Educació i Ciència.   
En atenció d'aquests motius i segons les facultats que tinc atribuïdes per l'article 21 del Decret 46/1983, de 18 d'abril, (DOGV núm. 103), que aprovà les normes provisionals per a l'administració, defensa i conservació del Patrimoni de la Generalitat Valenciana.   
ORDENE:  
Article 1r  
Hom desafecta una parcel·la de 1.000 m2 dels terrenys que la Conselleria d'Agricultura i Pesca posseeix a Utiel .   
Aquesta parcel·la, de 1.000 m2 confronta al Nord amb l'Av. de l'Esport (47 m), a l'Est amb un carrer que actualment no té denominació (17 m), al Sud amb terrenys i edifici del Centre de Capacitació Agrària (59 m) i a l'Oest amb el carrer de la Canal (19 m). Es part que se segrega d'un terreny de 3.800 m2 que la Conselleria d'Agricultura i Pesca posseeix a Utiel, en què es troben instal·lades les Unitats del Centre de Capacitació Agrària. Terrenys que confronten al Nord amb l'Av. de l'Esport, a l'Est amb un carrer que actualment no té denominació, al Sud amb l'Av. Venda del Moro i a l'Oest amb el carrer de la Canal.   
Article 2n  
Que per la Conselleria d'Agricultura i Pesca, es designe un representant que concorresca amb el representant nomenat pel Tresorer General, per formalitzar la corresponent acta d'entrega que tindrà lloc el dia 6 de juny de 1986, a la Conselleria d'Economia i Hisenda.   
València, 7 de maig de 1986.  
El Conseller d'Economia i Hisenda,  
ANTONI BIRLANGA I CASANOVA